  Виталий Пронин 1-тӥ квартал ӵоже та сайтэ 200 сюрслэсь трос адями пыраз ни.25-тӥ апреле Удмуртиысь судъя приставъёс «Эскеры аслэсьтыд пунэм тыронъёстэ» ужрад ортчытӥзы.Таӵе акциос арскын кӧня ке пол радъяськыло адямиослэсь тодон-валанзэс будэтон вылысь. Трос калык люкаськон интыосын (вокзалъёсын, автосалонъёсын) судъя приставъёс ужазы. Котькуд мылкыд карись, соос доры лыктыса, аслаз пунэм тыронъёсыз сярысь тодыны быгатӥз.Судъя приставъёслэн электрон сервисазы «Банк данных исполнительных производств» сэрег вань. Та бамез шедьтыса, адямиос тодыны быгато, пунэм тыронъёссы вань-а, ӧвӧл-а. Удмурт Республикая валтӥсь приставлэсь ужзэ быдэсъясь И. Наговицын верамъя, туэ 1-тӥ квартал ӵоже та сайтэ 200 сюрслэсь трос адями пыраз ни. Ӵемгес отчы учкыло машина яке корка басьтыны-вузаны, кунгож сьӧры потаны малпасьёс.   